PATVIRTINTA

Kauno lopšelio-darželio „Žvangutis“

Direktoriaus

2020 m. vasario 6 d.

įsakymas Nr. V-93

**KAUNO LOPŠELIO-DARŽELIO „ŽVANGUTIS“ 2020 METŲ VEIKLOS PLANAS**

**I SKYRIUS**

**ĮVADAS**

Kauno lopšelį-darželį ,,Žvangutis“ lanko 245 vaikai. 89 % ugdytinių yra Šilainių mikrorajono gyventojai, 11 % vaikų iš kitų Kauno miesto mikrorajonų. 2019 metais 10 % sumažėjo vaikų atvykusių į įstaigą iš kitų Kauno miesto mikrorajonų ikimokyklinių įstaigų. Dvi lopšelio grupes lanko 31 vaikas, septynias darželio grupes – 145 vaikai, vieną mišrią – priešmokyklinio amžiaus grupę – 21 vaikas ir dvi priešmokyklines grupes – 48 vaikai.

Vidutinis sąrašinis vaikų skaičius 2019 metais – 245 vaikai, o 2018 metais – 246 vaikų. Grupės formuojamos pagal Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“. Laukiantys eilėje – 185 vaikai.

Vaikų lankomumas 2019 metais - 73 %, dėl ligos nelankė - 10 %, 17% - kitos priežastys. Vaikų lankomumas per metus, nuo užsibrėžto tikslo (68 %), padidėjo 5%. Pasiektus rezultatus įtakojo taikytos vaikų fizinę sveikatą stiprinančios priemonės.

Remiantis 2019 m. lapkričio mėn. įstaigos duomenų analize, įstaigą lanko 55 vaikai iš daugiavaikių šeimų, 2 vaikai - turinčių tik vieną iš tėvų, 9 vaikai - augančių studentų šeimose, 7 vaikai – iš šeimų gaunančių socialines pašalpas, 1 vaikui paskirta globa, 1 vaikui nustatytas neįgalumas. Maitinimo mokesčio lengvata taikoma 75 vaikams, tai sudaro 31 % nuo bendro vaikų skaičiaus. Iš jų: 67 (28%) vaikams taikoma 50% mokesčio lengvata ir 7 (3%) - 100% lengvata. Lyginant su 2018 metais, 2019 metais lengvatos taikomos 4 vaikams mažiau.

Vaikams su specialiaisiais poreikiais pagalbą teikia logopedė, psichologė ir meninio ugdymo (muzikos) mokytoja. Nuo 2019 m. lapkričio mėnesio – dailės mokytoja. 30 vaikų lanko dailės užsiėmimus. Kalbos ir kalbėjimo sutrikimus turi 78 vaikai. Tai sudaro 32% nuo bendro vaikų skaičiaus. Lyginant su 2018 metais, 2019 metais vaikų, turinčių specialiųjų ugdymosi poreikių, skaičius padidėjo 3%. Psichologinė pagalba teikiama 30-čiai vaikų. 10-čiai vaikų, turintiems elgesio, emocijų ir ugdymo(si) sunkumų, psichologinė pagalba teikiama pagal PPT rekomendacijas ir 20-čiai vaikų - tėvų prašymu. Konsultuotos 35 šeimos, 14 grupių pedagogų. Pozityvios tėvystės įgūdžių ugdymo programą STEP 6-12 baigė 18 dalyvių, tame tarpe 2 šeimos. Lyginant su 2018 metais, tėvų poreikis konsultuotis išaugo 45%.

Atsižvelgiant į tėvų pageidavimus, įstaigoje 2019 metais teikiamos papildomos mokamos paslaugos, vadovaujantis „Renginių ir neformaliojo švietimo veiklų, vykdomų į Kauno miesto savivaldybės švietimo įstaigas atvykstančių paslaugų teikėjų“ organizavimo tvarkos aprašu. Neformaliojo švietimo veiklos vykdymui, sudarytos patalpų nuomos sutartys su paslaugų teikėjais. Ugdytiniams sudarytos sąlygos lankyti: keramikos, krepšinio, tautinių šokių, karate, futbolo ir anglų kalbos būrelius. Šiuos būrelius lanko – 132 ugdytiniai.

Priešmokyklinę grupę lankė ir į mokyklą, pasiekę mokyklinę brandą, išvyko 46 vaikai.

Lopšelyje-darželyje ,,Žvangutis“ dirba 28 pedagogai: Mokytojų kvalifikacinės kategorijos: 1pegagogė - mokytoja ekspertė, 8 - mokytojos metodininkės, 7 - vyr. mokytojos, 6 - mokytojos, 2 pedagogės yra besimokančios ir neturinčios kvalifikacijos, 2 - logopedės metodininkės, 1- meninio ugdymo (muzika) mokytoja metodininkė, 1- meninio ugdymo (dailė) mokytoja ir 1 - IV kategorijos psichologė. 93% pedagogų įgiję pedagoginę ir dalykinę kvalifikaciją.

2019 metais 1 mokytoja išvyko, 2 - vaiko auginimo atostogose. 1 mokytoja pradėjo dirbti nuo gegužės mėnesio, 4 - nuo rugsėjo mėnesio.

Žemės sutarties situacija. Žemės sklypo detalusis planas patvirtintas Kauno miesto savivaldybės administracijos direktoriaus 2005-11-11. Sudaryta Valstybinės žemės panaudos sutartis – 2007-08-07 Nr. M-19/2007-168-99 metams.

Pastato kategorija – kultūros, mokslo/darželis. Kauno visuomenės sveikatos centro leidimas -higienos pasas Nr. 9-0947(6)išduotas **2012-12-05.**

Energetinis auditas Nr. EA – 2008/09-02 ir investicinis projektas Nr. IP – 2008/09-02 atliktas 2008 m. rugsėjo mėnesį.

Techninis projektas paruoštas ir patvirtintas Nuolatinės statybos komisijos 2008-11-20 Nr.40-10-SK 1529. Pastato rekonstravimui statybos leidimas Nr. 8-SL-Nr.-106 išduotas 2008-12-16.

Techninis projektas paruoštas ir patvirtintas „Vandentiekio ir nuotekų šalinimo dalis“ 2012-10-31 Nr. 2012-05-01-TP-VN.

Techninis darbo projektas paruoštas ir patvirtintas „Elektrotechninė dalis (vidaus), E“ 2015-03-31 Nr.EDS-1503-TDP-E.

Tvoros techninis projektas patvirtintas 2015-04-27 Kauno miesto savivaldybės administracijos direktoriaus įsakymu A-1373.

Paprastojo remonto projektas Šildymo sistema, 2017.08-02-PRP-ŠV.

Teritorijos drenažo supaprastintas projektas, 2018-453-SPP-VN.

**II SKYRIUS**

**2019 METŲ SITUACIJOS ANALIZĖ**

Įstaigoje veikianti Vaiko gerovės komisija stebi bei vertina grupėse sukurtas sąlygas vaikų saugumo užtikrinimui, ugdymo aplinką, analizuoja iškylančias vaikų ugdymo, elgesio bei emocijų problemas, jų atsiradimo priežastis, numato problemų sprendimo būdus ir teikia rekomendacijas pedagogams. Taip pat ji atlieka vaikų, turinčių specialiųjų poreikių, pirminį įvertinimą. Vaiko gerovės komisija bendradarbiauja su ugdytinių tėvais, kviečia juos dalyvauti posėdžiuose, kurių metu aptaria ir teikia siūlymus sprendžiant vaikų ugdymosi, elgesio bei emocijų problemas. 2018 m. vyko 9 posėdžiai. Į keturis posėdžius buvo pakviesti ugdytinių tėvai. 2018 m. pagalba buvo teikta 6 šeimoms. 2019 m. įvyko 7 posėdžiai. Į du posėdžius pakviesti 2-jų ugdytinių tėvai. Siekiant užtikrinti kokybišką pedagoginę bei psichologinę pagalbą problemų turintiems vaikams, vaiko gerovės komisija bendradarbiauja su Kauno pedagogine psichologine tarnyba. Tėvams rekomenduojama kreiptis į KPPT dėl specialiųjų ugdymosi poreikių vaikams nustatymo. 2018 m. rekomenduota į tarnybą kreiptis 7 ugdytinių šeimoms, 2019 m. – 10-ties ugdytinių šeimoms.

Vaikų sąmoningumo didinimo akcijoje ,,Be patyčių 2019“ dalyvavo 12 grupių: 199 vaikai (82%), 12 pedagogų ir psichologė. Užsiėmimuose, skirtuose tolerancijos dienai ,,Tolerancijos švyturys“ bei psichikos sveikatos dienai ,,Stiprinkime psichikos sveikatą žaisdami“ dalyvavo 12 grupių (78% vaikų).

Tėvų anketinė apklausa parodė, kad 84 % tėvų patenkinti vaikų tarpusavio bendravimu, 16 proc. teigia, kad pasitaiko konfliktinių situacijų tarp bendraamžių.

Užtikrinant vaikų saugumą įstaigoje įdiegta įėjimo į teritoriją kortelinė sistema, lauke įrengtos vaizdo kameros, lauko erdvės 80 % atnaujintos ir pritaikytos įvairioms vaikų veikloms lauke organizuoti.

Atlikus darbuotojų tarpusavio santykių anketinę apklausą, 92% respondentų teigia, kad įstaigoje - geras mikroklimatas, kuris teigiamai veikia mokytojų ir vadovų tarpusavio santykius. 13% darbuotojų įžvelgia problemas techninio bei pedagoginio personalo santykiuose.

Įstaigos mikroklimato vertinime dalyvavo 62% tėvų. 97% respondentų įvertino, kad įstaigoje vyrauja šilti, draugiški santykiai. Tėvai pageidavo daugiau bendrų renginių visai bendruomenei.

Vaikų pasiekimų ir pažangos vertinimas atliekamas du kartus metuose: rudenį ir pavasarį. Vaiko turinčio ugdymosi problemų pasiekimų ir pažangos vertinimas papildomai atliekamas mokslo metų viduryje. Rudenį ir pavasarį vyksta vyresniojo amžiaus grupių ir priešmokyklinių grupių pedagogų pokalbiai -diskusijos, kurių metu aptariami būsimų priešmokyklinio amžiaus ugdytinių ir priešmokyklinio amžiaus ugdytinių gebėjimai, jų tobulinimo(si) sritys t. y. į ką pedagogas turėtų atkreipti didžiausią dėmesį padėdamas vaikui pasirengti sėkmingai ugdytis priešmokyklinėje grupėje ar pradinėje mokykloje. Mokslo metų pabaigoje yra analizuojami ikimokyklinio ir priešmokyklinio amžiaus ugdytinių pasiekimai. Šiais metais aukščiausi ikimokyklinio amžiaus ugdytinių pasiekimai: fizinio aktyvumo, kasdieninio gyvenimo įgūdžių, santykių su bendraamžiais ir santykių su suaugusiais srityse. Tobulintinos sritys: problemų sprendimas, emocijų suvokimas ir raiška, skaičiavimas ir matavimas. Geriausiai išlavėję priešmokyklinio amžiaus ugdytinių gebėjimai: komunikavimo, meninės, sveikatos kompetencijų. Tobulintinos kompetencijos: socialinė ir pažinimo. Ugdytinių pasiekimai ir pažanga aptariama su šeima, taikant įvairias formas:

- vykdomi individualūs, iš anksto suplanuoti, pokalbiai aptariant iškilusias vaiko ugdymo(si) problemas ir drauge priimami jų sprendimo būdai;

* + vykdomi trumpi pedagogo ir tėvų individualūs pokalbiai atvedus ir/ar pasiimant vaiką;
  + informacija apie vaikų gebėjimus teikiama įstaigos koridoriuje įrengtoje tėvų informavimo erdvėje;
  + tėvai vaiko pasiekimus ir pažangą stebi elektroniniame dienyne „Mūsų darželis“;
  + tėvai vaiko pasiekimus ir pažangą stebi, jiems prieinamoje erdvėje, pateikiant vaiko atliktas užduotis, kūrybinius darbus.

Finansavimas pagal atskirus finansavimo šaltinius.

Išorės lėšų pritraukimo tendencijos ir finansinių prioritetų realizacija.

2019 m. finansiniai prioritetai buvo teikiami vaikų ugdymo sąlygų gerinimui bei jų saugumui užtikrinti: įrengta vaikų maisto gaminimo svetainė, grupių edukacinės erdvės praturtintos naujomis priemonėmis, atliktas remontas ir įsigyti baldai kūrybinių darbų studijai, lauko teritorijoje, po dviem žaidimų įrenginiais, paklota smūgiui atspari danga, moderniai pertvarkytos dviejų grupių edukacinės erdvės.

|  |  |  |  |
| --- | --- | --- | --- |
| Finansavimo šaltinis | Skirta lėšų (tūkst. eurų) | Panaudota (tūkst.eurų) | Finansinių lėšų realizacija  (tūkst. eurų) |
| Valstybinių funkcijų vykdymo programa | 235,8 | 235,8 | Visas gautas lėšas įsisavinome:  atlyginimams – 221,9 ;  soc. draudimui – 3,6;  pedagogų kvalifikacijai – 2,0;  pažintinei ugdytinių veiklai – 0,8;  žaislams, ugdymo priemonėms – 5,1;  informacinių technologijų prekės – 1,3;  darbdavių soc. parama – 0,9;  transporto paslaugos – 0,2; |
| Savivaldybės lėšos | 476,7 | 476,7 | Visas gautas lėšas įsisavinome:  atlyginimams ir soc. draudimui – 395,0;  minkštam inventoriui (patalynė, darbo rūbai) – 1,6;  informacinių technologijų prekės – 0.9;  informacinių technologijų paslaugos – 0,6;  higienos priemonėms, žaislams, baldai ir kt. prekėms – 13,7;  kvalifikacijai – 0,2;  mitybai – 10,7;  ilgalaikio mater. turto einamasis remontas - 43,0;  ilgalaikio turto įsigijimas – 1,5;  komunalinėms paslaugoms – 31,0;  kitoms paslaugoms – 2,5;  ryšių paslaugoms – 0,7;  ryšių prekės – 0,1;  materialinio turto remonto prekės – 3,5;  darbdavių soc. parama – 10,9. |
| 2 % gyventojų pajamų lėšos | Likutis  2019-01-01 8,4  2019 m. gauta 4,4 | 1,0 | Išleista:  linoleumas 2 grupėms, spauda.  Kita sumos dalis – taupoma. |
| Specialiosios lėšos | 86,8 | 86,8 | Mitybai – 65,0;  Ūkiniam inventoriui ir kitoms prekėms – 21,8. |
| Pieno ir vaisių parama | 3,5 | 2,9 | Maisto gaminimo svetainės įranga, indai – 2,2;  Maisto produktai (vaisiai) – 0,7. |
| Darbo birža | 1,7 | 1,5 | Indaplovės |

Finansiniai ištekliai naudojami efektyviai, planingai, atsižvelgiant į įstaigos strateginį planą.

Informacija apie įstaigos valdomo pastato fizinę būklę (2019 m. statinio kasmetinės apžiūros duomenimis).

Statinio dalių ir inžinerinės įrangos būklės įvertinimas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | | Tualetai | | | Šildymas, vėdinimas | | Vandentiekis, kanalizacija | | Elektros sistema | | | Pritaikymas neįgaliųjų poreikiams (jei reikia) | Komentarai |
| Patalpos | Įrenginiai | Patalpos | Uždaros kabinos | Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai |
| K | K (apšiltinti) | K (2338,37 kv.m) | NR | NR | P | P | P | AK (1 gr.) K (1 gr.) P (6 gr.) AP(4 gr.) | K (maisto sandėlis) | Elektrinė viryklė | K(virtuvės darbuotojai)  Kanalizacijos sistema | NR | NR | NR | K (stoginis ventiliatorius, ištraukimo ventiliacijos įrengimas) | AK | NR | NR | AK | P (laiptinės) | Nepritaikyta | Pastatas priskirtas III pastatų grupei.  Pastato sienoms ir stogui reikalingas apšiltinimas. Pakeisti sudužusius viršstogius ties įėjimais.  Darbai, kuriuos būtina atlikti gerinant pastato būklę:  šildymo sistema;  elektros laidų pakeitimas.  Vienos grupės žaidimo kambario grindų kapitalinio remonto.  Rizikos veiksnys kiemo teritorijos takų ir aikštelių išsikraipiusios, sutrūkinėjusios plytelės.  Kondicionieriai (8gr.) |

**Santrumpos:** NR – nereikalingas remontas, P – reikalingas paprastasis remontas, K – reikalingas kapitalinis remontas, AB – avarinė būklė, AK – atliktas kapitalinis remontas, AP– atliktas paprastasis remontas.

1. Kiekvienais metais statinio dalių ir inžinerinės įrangos būklė vertinama atsižvelgiant į statinio kasmetinės apžiūros rezultatus.

2. Įstaiga naudojamo pastato techninę priežiūrą vykdo statybos teisės aktų nustatyta tvarka.

3. Statinio dalių ir inžinierinės įrangos būklės įvertinimo duomenys ir kasmetinės apžiūros akte numatytos priemonės statinio fizinei būklei ir aplinkos higieninei būklei gerinti turi būti pagrindas rengiant turto priežiūros ir remonto programą, planuojant statinio ir jo inžinerinės įrangos remonto ar rekonstrukcijos darbus ir jų finansavimą.

**Tikslų įgyvendinimo laipsnis pagal prognozuotus laukiamus rezultatus**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Tikslas | | Minimalus lauktas 2019 m. rezultatas | | | 2019 m. įstaigos pasiektas realus rezultatas | | | Maksimalus lauktas 2019 m. rezultatas |
| Įgyvendinti prevencines programas, stiprinančias emocinę vaikų sveikatą | | Pedagogai įgis teorinių žinių apie pozityvių vaikų auklėjimo įgūdžių, socialinių bei emocinių įgūdžių tobulinimą, jų savivertės, pasitikėjimo savimi stiprinimą.  Ugdysis gebėjimą kurti, pagarba ir pasitikėjimu grįstus, draugiškus tarpusavio santykius | | | 60% pedagogų išklausė seminarus ir įgijo teorinių žinių apie emocinį vaikų intelekto stiprinimą, socialinių bei emocinių įgūdžių tobulinimą. 80% pedagogų dalyvavo įstaigoje organizuotame pokalbyje-diskusijoje „Vaiko netinkamas elgesys“. 70% pedagogų dalyvavo pokalbyje-diskusijoje „Stresas. Kaip atpažinti ir padėti sau“. 83% auklėtojų padėjėjų išklausė paskaitą „Kaip aš jaučiuosi?“ 38% tėvų dalyvavo „Pozityvios tėvystės įgūdžių ugdymo“ mokymuose „STEP 6-12“. 91% atvykstančių į įstaigą ugdytinių tėvų dalyvavo „Pozityvios tėvystės įgūdžių ugdymo programos pristatyme „STEP 0-5“. 60% pedagogų pristatyta socialinio ir emocinio intelekto ugdymo programa „Kimochis“. Organizuotas pokalbis - diskusija apie emocinio intelekto stiprinimo priemonių taikymą ugdymo procese. 5-iose grupėse įgyvendinama „Kimochis“ programa, 1-oje grupėje – prevencinė programa „Zipio draugai“. 28% ugdytinių dalyvavo draugiškojoje socialinio emocinio ugdymo olimpiadoje „Dramblys 2019“. | | | Pedagogai ir tėvai įgis teorinių žinių apie pozityvių vaikų auklėjimo įgūdžių, socialinių bei emocinių įgūdžių tobulinimą, jų savivertės, pasitikėjimo savimi stiprinimą.  Ugdysis gebėjimą kurti, pagarba ir pasitikėjimu grįstus, draugiškus tarpusavio santykius |
| **Komentaras**. Tikslas įgyvendintas. Stiprinant ugdytinių emocinę sveikatą įgyvendinamos 2 prevencinės programos: socialinio ir emocinio intelekto ugdymo programa „Kimochis“, programa „Zipio draugai“. Organizuojami mokymai tėvams pagal „Pozityvios tėvystės įgūdžių ugdymo programa „STEP 0-5“ ir STEP 6-12“.  2020 m. prevencinių programų įgyvendinimas bus tęsiamas. | | | | | | | | |
| 2. Tikslas | Minimalus lauktas 2019 m. rezultatas | | | 2019 m. įstaigos pasiektas realus rezultatas | | | | Maksimalus lauktas  2019 m. rezultatas |
| Stiprinti fizinę vaikų sveikatą | Atliekami ir analizuojami duomenys apie ankstyvojo amžiaus vaikų sergamumą. Teikiami siūlymai ankstyvojo amžiaus grupių tėvams ir pedagogams apie vaikų sveikatos stiprinimo būdus | | | 70% pedagogų organizuota paskaita-praktinis užsiėmimas „Fizinio aktyvumo svarba augančiam organizmui“. 55% darbuotojų pristatytas pranešimas „Tymai ir jų profilaktika“. Vykdyta 13 užsiėmimų - mankštų lopšelio grupėse, siekiant mažinti ankstyvojo amžiaus vaikų sergamumą. Organizuoti 9 užsiėmimai vaikų dantų ėduonies profilaktikai, pagal mieste vykdomą projektą „Kauno vaikai šypsosi“ ir 9 - infekcinių ligų profilaktikai. 15% ugdytinių dalyvavo sporto centro „Strakaliukas“ trenerių organizuotuose praktiniuose užsiėmimuose „Sportuojantis vaikas – sveikas vaikas“. Įstaigoje parengtas ir įgyvendinamas projektas „Sportuokime drauge“. Projekte dalyvauja įstaigos ugdytiniai, pedagogai, tėvai. Trijų grupių (23%) ugdytiniai ir pedagogai dalyvauja respublikiniame projekte „Futboliukas“. Penkių grupių (43%) ugdytiniai ir pedagogai dalyvauja Kauno Algio Žikevičiaus saugaus vaiko mokyklos vykdomame projekte „Aktyvus Kaunas“ | | | | Atliekami ir analizuojami duomenys apie įstaigos vaikų sergamumą. Teikiami siūlymai bendruomenei apie vaikų sveikatos stiprinimo būdus |
| **Komentaras.** Organizuoti įvairūs renginiai stiprinantys fizinę vaikų sveikatą. Taikytos vaikų organizmo grūdinimo procedūros: rytinės mankštos lauke ir/ar įstaigos viduje vyresniojo ikimokyklinio ir priešmokyklinio amžiaus ugdytiniams, mankštelės, žaidybinės veiklos metu, ankstyvojo amžiaus grupėse. Parengtas ir įgyvendinamas projektas „Sportuokime drauge“. Dalyvaujama mieste ir respublikoje vykdomuose projektuose, skatinančiuose fizinį vaikų aktyvumą.  2020 m. tęsime, vaikų fizinę sveikatą stiprinančių, projektų įgyvendinimą įstaigoje. Dalyvausime mieste ir respublikoje vykdomuose projektuose. Aktyviau bendradarbiausime su socialiniais partneriais, įtrauksime šeimas organizuojant sportinius renginius, projektines veiklas. | | | | | | | | |
| 3. Tikslas | | | Minimalus lauktas 2019 m. rezultatas | | | | 2019 m. įstaigos pasiektas realus rezultatas | Maksimalus lauktas 2019 m. rezultatas |
| Pagerinti sąlygas priešmokyklinio amžiaus vaikų kokybiškam ugdymuisi ir sėkmingam pasirengimui tęsti ugdymąsi mokykloje | | | Vaiko pasiekimų bei pažangos aprašų parengimas ir perdavimas pradinio ugdymo pedagogams | | | | Parengti priešmokyklinių grupių ugdytinių pasiekimų ir pažangos aprašai ir perduoti pradinio ugdymo mokytojams. Parengta ikimokyklinio amžiaus vaikų pasiekimų ir pažangos apibendrinimo forma. Parengti 20% vyresniojo ikimokyklinio amžiaus vaikų pasiekimų ir pažangos aprašai ir perduoti priešmokyklinių grupių pedagogams | Vaiko pasiekimų bei pažangos aprašų parengimas ir perdavimas priešmokyklinio ugdymo ir pradinio ugdymo pedagogams. |
| **Komentaras.** Tikslas dalinai įgyvendintas. Parengta vyresniojo amžiaus vaikų pasiekimų ir pažangos apibendrinimo forma. Parengti ir laiku perduoti vaikų pasiekimų ir pažangos aprašai priešmokyklinio ugdymo ir pradinio ugdymo pedagogams.  Planuojama turtinti priešmokyklinio amžiaus ugdytinių ugdymosi aplinką, siekiant sėkmingo jų ugdymosi ir pasirengimo mokyklai. | | | | | | | | |
| 4. Tikslas | | Minimalus lauktas 2019 m. rezultatas | | | 2019 m. įstaigos pasiektas realus rezultatas | | | Maksimalus lauktas 2019 m. rezultatas |
| Sutvarkyti ir pritaikyti netradicines įstaigos erdves vaikų ugdymui | | Dalinai įrengta saugi, estetiška, patraukli maisto gaminimo svetainė vaikų sveikatai palankios mitybos įgūdžiams plėtoti | | | Sutvarkyta ir vaikų ugdymuisi pritaikyta netradicinė įstaigos erdvė. Įrengta saugi, estetiška ir šiuolaikiška maisto gaminimo svetainė vaikų sveikatai palankios mitybos įgūdžių formavimui. 44% ugdytinių dalyvauja veiklose organizuojamose įrengtoje maisto gaminimo svetainėje. Vaikai susipažįsta su sveiko maisto gaminimo procedūromis, dalyvauja sveikatai palankių patiekalų gaminimo procese. | | | Įrengta saugi, estetiška, patraukli maisto gaminimo svetainė vaikų sveikatai palankios mitybos įgūdžiams plėtoti. |
| **Komentaras**. Tikslas įgyvendintas maksimaliai. Netradicinėse įstaigos erdvėse įrengta maisto gaminimo svetainė ir kūrybinių darbų studija, kuri buvo numatyta įrengti 2020 m. Vyresniojo ikimokyklinio ir priešmokyklinio amžiaus ugdytiniams sudaryta galimybė susipažinti su sveikos mitybos principais ir dalyvauti sveikatai palankių patiekalų gaminimo procese. Planuojama maisto gaminimo svetainėje organizuoti veiklas ir jaunesniojo ikimokyklinio amžiaus ugdytiniams. | | | | | | | | |
| 5. Tikslas | Minimalus lauktas 2019 m. rezultatas | | | | | 2019 m. įstaigos pasiektas realus rezultatas | | Maksimalus lauktas  2019 m. rezultatas |
| Atnaujinti ankstyvojo amžiaus vaikų lauko žaidimų aikštelės (pavėsinės) erdvę | Pakeista susidėvėjusi ankstyvojo amžiaus lauko žaidimų aikštelės (pavėsinės) danga | | | | | Susidėvėjusi ankstyvojo amžiaus lauko žaidimų aikštelės (pavėsinės) danga, nepakeista, kadangi negautas finansavimas. Atsižvelgiant į higienos normas ir patikros dokumentus po stacionariom lauko priemonėm padengti smūgiui atsparią dangą nėra būtinybės | | Pakeista susidėvėjusi ankstyvojo amžiaus lauko žaidimų aikštelės (pavėsinės) danga ir padengta smūgiui atspari danga po stacionariom priemonėm |
| **Komentaras.** Tikslas įgyvendintas dalinai. Dėl finansinių lėšų stygiaus nepakeista susidėvėjusi ankstyvojo amžiaus lauko žaidimų aikštelės (pavėsinės) danga. 2020 m. sieksime tikslą įgyvendinti. | | | | | | | | |

**Plačiojo įsivertinimo išvados**

|  |  |  |
| --- | --- | --- |
| Privalumai | Trūkumai | Tobulinti pasirinkti įstaigos veiklos aspektai |
| 1.1.2. Aplinkos svetingumas, estetika;  1.3.3. Atvirumas pokyčiams | 1.3.1. Mokyklos bendruomenės narių bendravimo ir bendradarbiavimo kokybė  2.2.2. Planavimo procedūrų kokybė | 2.4.2. Šeimos informavimo apie vaiką procedūrų kokybė |
| 2.1.4. Ugdymo(si) aplinkos, priemonių atitiktis vaikų amžiui, poreikiams bei interesams  4.1.2. Vaiko teisių garantavimas mokykloje | 2.4.2. Šeimos informavimo apie vaiką procedūrų kokybė |  |
| 5.1.3. Galimybių tobulėti sudarymas  6.2.1. Strateginio plano ir metinės veiklos programos struktūra ir turinys | 3.1.2. Mokytojų ir tėvų veiklos dermė skatinant vaiko pasiekimus ir juos vertinant  3.2.3. Specialiųjų poreikių vaikų ugdymosi pažanga |  |
| 6.3.1. Vadovavimo profesinė kompetencija  6.3.2. Mokyklos atstovavimas ir reprezentavimas | 5.1.1. Personalo formavimas  6.1.1. Mokytojų ir kito personalo dalyvavimas vidaus audite |  |

**Giluminio įsivertinimo išvados**

|  |
| --- |
| 2019 m. buvo atliktas IV srities „Parama ir pagalba vaikui, šeimai“ veiklos rodiklio 4.2.4. „Vaiko sveikatos stiprinimas“ įsivertinimas. Atliekant įsivertinimą atlikta tėvų ir pedagogų anketinė apklausa, analizuoti įstaigos veiklos dokumentai, vaikų darbų aplankai, pedagogų veiklos vertinimo dokumentai.  Įsivertinimo rezultatų **stipriosios pusės:**   1. Iš 62% tėvų, dalyvavusių anketinėje apklausoje, 94% tėvų teigia, kad darželyje vaikai jaučiasi emociškai gerai. 2. 70% pedagogų gilino žinias seminaruose sveikatingumo klausimais. 3. Įstaigos strateginiame plane, 2019 metų veiklos plane, ikimokyklinio ugdymo programoje vyrauja vaikų sveikatos stiprinimo ir sveikos gyvensenos įgūdžių ugdymo politika. 4. Vaikų darbuose atsispindi nagrinėjamos sveikos gyvensenos temos. 5. Vaikams įvairiais būdais ir metodais teikiamos žinios apie fizinės, psichinės bei emocinės sveikatos saugojimą. 6. Pedagogai plėtoja vaikų žinias apie sveiką gyvenseną, dalyvaudami projektuose:   įstaigos - 92% vaikų, miesto - 50% vaikų, šalies - 37% vaikų, Europos struktūrinių fondų - 43% vaikų.   1. Visuomenės sveikatos specialistė įstaigoje vykdo tęstinį vaikų sveikatos stiprinimo projektą, organizuoja pokalbius bei užsiėmimus. 2. Įstaigoje vaikų sergamumas sudaro 10 %. 3. Tėvų pageidavimu įstaigoje veikia papildomi būreliai, skatinantys vaikų fizinį aktyvumą. Juos lanko – 37% ugdytinių.   **Silpnosios pusės:**   1. Tėvų informavimui nepakankamai naudojamas elektroninis dienynas „Mūsų darželis“. 2. Dalis pedagogų negeba kompetetingai informuoti tėvus apie vaiko elgesį bei emocinę būseną grupėje. 3. Visuomenės sveikatos specialistė nepakankamai šviečia tėvus vaikų sveikatos stiprinimo klausimais. 4. Kauno lopšelio-darželio „Žvangutis“ ikimokyklinio ugdymo programos sveikatos saugojimo kompetencija nepilnai atspindi įstaigos strategiją. 5. Tėvai nepakankamai įtraukiami į bendrus renginius. |

**Švietimo ir mokslo ministro nustatyta tvarka paskirtų išorės vertintojų, kontrolieriaus, vidaus audito skyriaus ir kitų institucijų išvados.**

2019 metais vyko tokie planiniai kontroliniai patikrinimai:

1. Kauno miesto valstybinės maisto ir veterinarijos tarnybos, 2019-03-01 patikrinimo aktas Nr.33VMĮP-133 – išvados: pažeidimų nerasta.

2. Kauno miesto visuomenės sveikatos centro, 2019-05-08 patikrinimo aktas Nr.(2-12 15.3.2) PA-3066 – išvados ir nurodymai:

* vaikų skaičius grupėse neatitinka higienos normų reikalavimų. Šios grupės suformuotos atsižvelgiant į dideles laukiančiųjų eiles, vaikų lankomumą metų eigoje bei pakankamą grupės patalpų, erdvių plotą skirtą vienam vaikui;
* grupių patalpose susidėvėjusios grindys (HN – 75: 2016 p.48); 2019 m. balandžio 16 d. raštu Nr. 64 „Dėl lėšų skyrimo grindims“ kreipėmės į Kauno miesto savivaldybės administracijos Bendrųjų reikalų skyrių. Gautas atsakymas, kad lėšos nenumatytos, esant galimybei teiksime prašymą Finansų skyriui dėl papildomo finansavimo.

**III SKYRIUS**

**2020 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICIJŲ PROJEKTAI**

Tęsime įstaigos 2019-2021 metų strateginio plano pirmo tikslo pirmo uždavinio „Įgyvendinti prevencines programas, stiprinančias emocinę vaikų sveikatą“ įgyvendinimą.

Tėvų anketinė apklausa atskleidė, kad grupėse tarp bendraamžių pasitaiko konfliktinių situacijų. Vaiko gerovės komisijos ataskaita parodė, kad didėja vaikų turinčių problemų dėl elgesio. Išaugo tėvų poreikis konsultuotis su psichologe stiprinant vaikų emocinę sveikatą. 2020 metais toliau plėtosime pedagogų ir tėvų žinias apie vaikų socialinių bei emocinių įgūdžių tobulinimą. Ugdymo procesą praplėsime vaikų emocinę sveikatą stiprinančiomis prevencinėmis programomis. Bus panaudotos savivaldybės lėšos 500 eurų.

Tęsime įstaigos 2019-2021 metų strateginio plano pirmo tikslo antro uždavinio „Stiprinti fizinę, psichinę bei emocinę vaikų sveikatą“ įgyvendinimą.

Įstaigos giluminis įsivertinimas bei tėvų anketinė apklausa parodė, kad per mažai tėvų įtraukiama į aktyvų dalyvavimą projektuose, renginiuose. Vaikų apklausa, parodė, kad tėvų dalyvavimas grupės veikloje užtikrina didesnį jų pasitikėjimą savo gebėjimais, sužadina teigiamas emocijas.

2020 metais rengsime ir įgyvendinsime vaikų sveikatą stiprinančius projektus, organizuosime renginius su šeima bei socialiniais partneriais. Skatinsime rengti savanorystės projektus įtraukiant šeimos narius. Bus naudojamos savivaldybės lėšos 700 eurų, spec. lėšos 1 500 eurų.

Tęsime įstaigos 2019-2021 metų strateginio plano antro tikslo pirmo uždavinio „Pagerinti sąlygas priešmokyklinio amžiaus vaikų kokybiškam ugdymuisi ir sėkmingam pasirengimui tęsti ugdymąsi mokykloje“ įgyvendinimą.

2020 metais toliau skatinsime bendradarbiauti ikimokyklinio ir priešmokyklinio ugdymo pedagogus aptariant vaikų ugdymosi pasiekimus, akcentuojant jų stipriuosius ir silpnuosius gebėjimus. Turtinsime priešmokyklinio amžiaus ugdytinių ugdymosi aplinką, įsigyjant šiuolaikiškų, vaikų gebėjimus, jų poreikius atitinkančių bei visas kompetencijas tobulinančių ugdymosi priemonių.

Šiam tikslui įgyvendinti bus panaudojamos valstybės tikslinės specialiosios dotacijos (mokymo) lėšos 1 800 eurų.

Tęsime įstaigos 2019-2021 metų strateginio plano trečio tikslo trečią uždavinį „Atnaujinti ankstyvojo amžiaus vaikų lauko žaidimų aikštelių erdvę“ įgyvendinimą.

**Siekiant užtikrinti ankstyvojo amžiaus vaikų saugumą bei vadovaujantis** Lietuvos higienos norma HN 131:2015 “Vaikų žaidimų aikštelės ir patalpos. Bendrieji sveikatos saugos reikalavimai“, **atnaujinsime ankstyvojo amžiaus vaikų lauko pavėsinės dangą ir padengsime smūgiui atsparią dangą po stacionariomis lauko priemonėmis.** Bus naudojamos valstybės tikslinės specialiosios dotacijos (mokymo) lėšos 500 eurų; spec. lėšos 500 eurų, savivaldybės lėšos 3 000 eurų ir 2 % - 1 500 eurų.

**IV SKYRIUS**

**VEIKLOS TURINYS**

1. **tikslas – įgyvendinti prevencines programas, stiprinančias emocinę vaikų sveikatą.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Įgyvendinamų prevencinių programų skaičius (vienetais).  Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis (procentais). | Įgyvendinama 1 prevencinė programa  60 proc. tėvų (globėjų, įtėvių, rūpintojų) vaiko savijautą įstaigoje vertins labai gerai ir gerai. | Įgyvendinamos 3 prevencinės programos,  70 proc. tėvų (globėjų, įtėvių, rūpintojų) vaiko savijautą įstaigoje vertins labai gerai ir gerai. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Pradėjusių dirbti pedagogų (mažą patirtį turinčių) žinių apie vaiko emocinį intelektą stiprinimas dalyvaujant seminaruose, paskaitose | Direktoriaus pavaduotojas ugdymui |  | Vasaris-lapkritis | Mokymo lėšos 500 eurų |  |
| 2. | Paskaitų tėvams organizavimas pagal ‚Pozityvios tėvystės įgūdžių ugdymo programą: STEP 0-5 ir STEP 6-12“ | Psichologas |  | Kovas-Balandis  Spalis-Lapkritis | Žmogiškieji ištekliai |  |
| 3. | Paskaitų organizavimas, pradėsiančių lankyti įstaigą pagal ‚Pozityvios tėvystės įgūdžių ugdymo programą: STEP 0-5“ | Psichologas |  | Birželis | Žmogiškieji ištekliai |  |
| 4. | Socialinio ir emocinio intelekto ugdymo programos „Kimochis“ diegimas ikimokyklinio ir priešmokyklinio amžiaus vaikų ugdymo procese | Direktoriaus pavaduotojas ugdymui  Psichologas |  | Sausis-Gruodis | Žmogiškieji ištekliai |  |
| 5. | Tėvų anketinė apklausa raštu „Vaiko savijauta ir lūkesčiai“ | Psichologas |  | Spalis | Žmogiškieji ištekliai |  |
| 6. | Įgyvendinamų prevencinių programų veiksmingumo analizė | Psichologas |  | Lapkritis | Metodinė taryba |  |
| 7. | Tėvų anketinės apklausos rezultatų analizė ir pristatymas tėvams. | Psichologas |  | Gruodis | Mokytojų ir Įstaigos taryba |  |

**II** **tikslas – stiprinti fizinę vaikų sveikatą, siekiant ugdymo kokybės.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Lankytų dienų dalis grupėse (procentais). | 60% vaikų gerės fizinė sveikata, rengiant ir įgyvendinant fizinį aktyvumą skatinančius projektus. | 70% vaikų gerės fizinė sveikata, rengiant ir įgyvendinant fizinį aktyvumą skatinančius projektus. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Lankstinuko apie vaikų fizinės sveikatos stiprinimo būdus įstaigos ugdytinių tėvams parengimas | Visuomenės sveikatos specialistas |  | Vasaris | Spec. lėšos  200 eurų |  |
| 2. | Pokalbio - diskusijos ankstyvojo amžiaus ugdytinių tėvams apie vaikų organizmo grūdinimo galimybes bei svarbą organizavimas | Direktorius  Visuomenės sveikatos specialistas |  | Kovas | Žmogiškieji ištekliai |  |
| 3. | Vaikų organizmo grūdinimo procedūrų pagal S. Kneipo grūdinimo metodiką ikimokyklinėse ir priešmokyklinėse grupėse taikymas | Direktoriaus pavaduotojas ugdymui,  Visuomenės sveikatos specialistas |  | Balandis - Birželis | Mokymo lėšos 500 eurų  Spec. lėšos  500 eurų |  |
| 4. | Sportinių renginių, vaikų aktyvumą skatinančių veiklų lauke, įvairiu metų laiku, organizavimas | Direktoriaus pavaduotojas ugdymui |  | Sausis – Gruodis | Mokymo lėšos 500 eurų |  |
| 5. | Projektinių veiklų, sportinių renginių įtraukiant ugdytinių šeimų narius, socialinius partnerius, organizavimas. | Direktoriaus pavaduotojas ugdymui |  | Balandis – Gegužė  Spalis - Lapkritis | Mokymo lėšos 300 eur  Spec.lėšos  200 eurų |  |
| 6. | Ugdymo rezultatų aptarimas, analizė ir įsivertinimas. Ikimokyklinio amžiaus vaikų pasiekimų ir pažangos lygio atitikimo jų raidai įvertinimas. | Direktoriaus pavaduotojas ugdymui,  Psichologas |  | Birželis | Mokytojų taryba |  |

**III tikslas – pagerinti sąlygas priešmokyklinio amžiaus vaikų kokybiškam ugdymuisi ir sėkmingam pasirengimui tęsti ugdymąsi mokykloje.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Vaiko pažangos stebėsenos rezultatų (pasiekimų aprašų) perdavimo kitos pakopos (priešmokyklinio, pradinio) ugdymo pedagogams dalis (procentais)  Vaikų pasiekimų ir pažangos lygio, atitinkančio vaiko raidą, dalis (procentais) | Bus parengti 23% priešmokyklinio amžiaus vaikų pasiekimų bei pažangos aprašai ir perduoti pradinio ugdymo pedagogams.  70% priešmokyklinio amžiaus vaikų pasiekimai ir pažanga atitiks mokyklinę brandą. | Bus parengti 24% priešmokyklinio amžiaus vaikų pasiekimų bei pažangos aprašai ir perduoti pradinio ugdymo pedagogams.  100% priešmokyklinio amžiaus vaikų pasiekimai ir pažanga atitiks mokyklinę brandą. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Ugdymosi aplinkos tobulinimas įsigyjant naujų ugdymo priemonių | Direktorius  Direktoriaus pavaduotojas ugdymui |  | Vasaris - Kovas | Mokymo lėšos 1 800 eurų |  |
| 2. | Išvykų į mikrorajono pradines mokyklas organizavimas | Direktoriaus pavaduotoja ugdymui |  | Balandis - Gegužė | Žmogiškieji ištekliai |  |
| 3. | Pokalbio-diskusijos: „Priešmokyklinio amžiaus ugdytinių pasiekimai ir pažanga“ organizavimas | Direktoriaus pavaduotojas ugdymui |  | Gegužė | Metodinė taryba |  |
| 4. | Pokalbio-diskusijos: „Priešmokyklinio amžiaus ugdytinių gebėjimai bei jų tobulinimas“ organizavimas | Direktoriaus pavaduotojas ugdymui |  | Spalis | Metodinė taryba |  |
| 5. | Tėvų apklausa raštu „Ugdymo kokybė ir lūkesčiai“. | Direktoriaus pavaduotojas ugdymui |  | Gegužė | Žmogiškieji ištekliai |  |
| 6. | Tėvų anketinės apklausos rezultatų analizė ir pristatymas | Direktorius  Direktoriaus pavaduotojas ugdymui |  | Birželis | Mokytojų taryba |  |
| 7. | Mokytojų tarybos posėdis dėl įgyvendintų priemonių rezultatų aptarimo | Direktorius  Direktoriaus pav. ugdymui |  | Gegužė | Mokytojų taryba |  |

**IV tikslas – atnaujinti ankstyvojo amžiaus vaikų lauko žaidimų erdvę.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Užtikrinama saugi ir sveika ugdymo aplinka (procentais) | Pakeista susidėvėjusi 1 ankstyvojo amžiaus lauko žaidimų aikštelės (pavėsinės) danga.  Tai atitiks 48% ankstyvojo amžiaus lauko žaidimų aikštelės aplinkos. | Pakeista susidėvėjusi 1 ankstyvojo amžiaus lauko žaidimų aikštelės (pavėsinės) danga.  Padengta smūgiui atspari danga po stacionariom lauko priemonėm. Tai atitiks 50% ankstyvojo amžiaus lauko žaidimų aikštelės aplinkos. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Vaikų kūrybinei veiklai organizuoti būtinų priemonių įsigijimas | Direktorius,  Direktoriaus pavaduotojas ugdymui |  | Kovas-  Gruodis | Mokymo lėšos 500 eurų  Spec. lėšos  500 eurų |  |
| 2. | Minkštos dangos pavėsinėje keitimas | Ūkio padalinio vadovas |  | Gegužė-Rugpjūtis | Sav. Biudž. lėšos  3 000 eurų  2%  1 500 eurų |  |
| 3. | Mokytojų tarybos posėdis dėl įgyvendintų priemonių rezultatų aptarimo | Direktorius |  | Gruodis | Mokytojų taryba |  |
| 4. | Įstaigos tarybos posėdis dėl įgyvendintų priemonių ir lėšų panaudojimo | Įstaigos tarybos pirmininkas |  | Gruodis | Įstaigos taryba |  |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |
| --- | --- | --- | --- |
| Kas atsiskaito ir informuoja | Kam atsiskaitoma ar informuojama | Atsiskaitymo ir informavimo forma | Įvykdymo terminas |
| Direktorius | **Kauno miesto savivaldybei**  **Įstaigos tarybai**  Dėl 2020 metų veiklos programos įgyvendinimo rezultatų  Dėl finansinės 2020 metų ataskaitos  **Mokytojų tarybai**  Dėl 2020 metų veiklos programos įgyvendinimo rezultatų  **Bendruomenei**  Dėl gauto atlyginimo už ugdymo sąlygų tenkinimo lėšas ir jų panaudojimą | Vadovo veiklos ataskaita  Pranešimas  Pranešimas  Pranešimas  Informacija ir ataskaitos interneto svetainėje  www.kaunozvangutis.lt | Balandis  Gruodis  Kovas  Gruodis  Kartą per ketvirtį |
| Direktoriaus pavaduotojas ugdymui | **Mokytojų tarybai**   * dėl 2020 m. įstaigos veiklos tarpinių rezultatų; * dėl veiklos programos įgyvendinimo | Pranešimai, ataskaitos | Birželis/  Gruodis |
| Įstaigos įsivertinimo grupės vadovas | **Įstaigos tarybai**  - dėl giluminio įsivertinimo išvadų  - dėl plačiojo įsivertinimo išvadų | Ataskaita  Ataskaita | Birželis  Lapkritis |
| Direktoriaus pavaduotojas ūkiui | **Įstaigos tarybai**  Dėl 2% gyventojų pajamų ir ugdymo sąlygų tenkinimo lėšų panaudojimo ataskaitos | Pranešimai,  ataskaitos | Gruodis |
| Direktoriaus pavaduotojas ugdymui | Mokytojų tarybos posėdyje dėl 2020 m. veiklos programos tarpinio tikslų įgyvendinimo | Ataskaita | Birželis |
| Mokytojai | Direktoriaus pavaduotojui ugdymui dėl savianalizės atlikimo | Pedagogų savianalizės. | Birželis  Gruodis |
| Vaiko gerovės komisijos pirmininkas | Mokytojų tarybai dėl Vaiko gerovės komisijos veiklos | Ataskaita | Birželis  Gruodis |

Direktoriaus pavaduotoja ugdymui Irena Žemaitytė

Veiklos plano rengimo darbo grupė Genė Šarkuvienė

Rūta Gecevičienė

Nijolė Kmitienė

Nijolė Kliauzentienė

PRITARTA

Kauno lopšelio-darželio „Žvangutis“ tarybos

2019 m. gruodžio 12 d.

posėdžio protokolu Nr.3